Við heimild í løgtingslóg nr. 113 frá 13. juni 1997 um arbeiðsloysistrygging og arbeiðsávísing,, § 16, stk. 4, hevur stýrið fyri Arbeiðsloysisskipanina fyrisett: § 1. Árligi arbeiðsloysisstuðulin er sambært løgtingslóg um arbeiðsloysistrygging og arbeiðsávísing í mesta lagi 70% av eini arbeiðaraársløn, frádrigið teimum í § 8, 1 og 2 nevndu veitingum. Dagligi arbeiðsloysisstuðulin er í mesta lagið hægsti árligi arbeiðsloysisstuðulin, býtt við øllum døgum í árinum við undantaki av leygar-sunnu- og halgidøgum.